**KURS I SPECIALIZUAR GJYQËSOR PËR BASHKËPUNIMIN NDËRKOMBËTAR**

Ky kurs mund të mësohet si kurs tre ditor në internet i lehtësuar nga një ekspert i (ekspertët e) KiE-së. Versioni online (preferohet të përdoret platforma Moodle) rekomandohet për shkak të situatës aktuale në të gjithë botën me COVID-19 dhe nevojës për distancim social.

Pjesëmarrësit që vijojnë këtë kurs duhet të kenë marrë pjesë në Kursin e trajnimit hyrës.

Ky kurs i specializuar gjyqësor mbi Bashkëpunimin Ndërkombëtar synon të diskutojë rëndësinë e bashkëpunimit dhe koordinimit ndërmjet juridiksioneve të ndryshme në luftimin e krimit kibernetik dhe në marrjen e provave digjitale. Qëllimi kryesor i bashkëpunimit ndërkombëtar në hetimet dhe procedurat e krimit kibernetik është ruajtja dhe prodhimi i provave të pranueshme dhe të besueshme që mund të përdoren në procedurat paraprake dhe ato gjyqësore në çështjet penale. Provat elektronike në rastet e veprave penale kundër dhe me anë të teknologjisë së informacionit zakonisht janë të vështira për tu mbledhur dhe relativisht të paqëndrueshme. Prandaj është thelbësore që, në hetimin, ndjekjen penale dhe gjykimin e çështjeve të krimit kibernetik dhe në lidhje me krimin kibernetik, që palët në Konventën e Budapestit janë të përgatitura të përdorin një larmi mënyrash bashkëpunimi ndërkombëtar të disponueshëm në bazë të Konventës në një kohë dhe mënyrë efikase.

Është e rëndësishme që pjesëmarrësit e trajnimit të kenë përmirësuar njohuritë dhe aftësitë e tyre mbi çështjet e mësipërme dhe do të ishin në gjendje të zbatonin këtë ekspertizë të fituar rishtas gjatë punës së tyre të përditshme. Eksperti i KiE-së duke përdorur video, raste studimore, raste aktuale dhe pika diskutimi duhet të sigurohet që pjesëmarrësit të angazhohen në mënyrë aktive në trajnim dhe t'i inkurajojë ata të bëjnë pyetje.

Përveç nëse thuhet ndryshe, i gjithë trajnimi bëhet nga ekspertët e Këshillit të Evropës.

**DITA 0**

Një test paraprak i shkurtër i dorëzuar si kuiz në internet (30 minuta për ta plotësuar). Eksperti i KiE-së do të ketë një ide për njohuritë aktuale të pjesëmarrësve për temat në fjalë. Kjo i jep ekspertit të KiE-së një ide për mënyrën më të mirë për të ofruar trajnimin në mënyrë që të kuptohet. Do të shoqërohet pastaj me testin pas trajnimit/informatat kthyese për të dhënë një ide se çfarë përfitimi ka sjellë kursi për pjesëmarrësit.

**DITA 1**

**11:00 HAPJA E KURSIT DHE FJALË HYRËSE**

Një fjalim i shkurtër me video/online nga një përfaqësues i KiE-së dhe/apo BE-së

**11:05 1.1 HYRJE NË KURS**

**(Kohëzgjatja – 15 minuta)**

Gjatë hyrjes, objektivat dhe qëllimet e kursit u shpjegohen pjesëmarrësve të cilët inkurajohen të shtjellojnë dhe të shprehin pritjet e tyre në lidhje me pjesëmarrjen në kurs.

Eksperti i KiE-së duhet gjithashtu të shqyrtojë me pjesëmarrësit çdo shqetësim që ata mund të kenë ose mund të kenë hasur në trajtimin e çështjeve që përfshijnë krimin kibernetik dhe provat elektronike. Shqetësime të tilla duhet të shënohen dhe adresohen nga Eksperti i KiE-së gjatë kursit.

**11:20 1.2 BASHKËPUNIMI NDËRKOMBËTAR NË EKONOMINË GLOBALE**

**(Kohëzgjatja – 40 minuta)**

Kjo seancë do të përdoret si hyrje e përgjithshme në temë dhe një kujtesë e disa informacioneve nga kursi hyrës. Kjo seancë do të japë një përmbledhje të nevojës për bashkëpunim ndërkombëtar dhe do t'u ofrojë pjesëmarrësve një hyrje të përgjithshme mbi çështjet. Në të do të diskutohen sfidat me të cilat përballet marrja e provave elektronike në një ekonomi globale, me fokus në Konventën e Budapestit dhe nevojën për të qenë të vetëdijshëm për mjetet në dispozicion për bashkëpunimin ndërkombëtar.

Duhet të bëhet:

* Çfarë sfidash përfshihen në marrjen e provave elektronike në një ekonomi globale - kjo do të përfshijë, ndër të tjera, shqyrtimin e problemit
* Nevoja për bashkëpunim ndërkombëtar dhe të jenë të vetëdijshëm për mjetet në dispozicion. Kjo do të përfshijë një diskutim të shkurtër mbi bashkëpunimin zyrtar dhe joformal (me fokus në Konventën e Budapestit).
  + Bashkëpunimi zyrtar (ndihma juridike e ndërsjellë në çështjet penale - shkëmbimi i provave)
  + Bashkëpunimi pothuajse joformal (shkëmbimi i informacionit bazuar në disa rregulla / strukturë - p.sh. Interpol)
  + Bashkëpunimi joformal (shkëmbimi i informacionit në mënyrë joformale - p.sh. bashkëpunimi polici me polici)
  + Bashkëpunimi i sektorit privat (shkëmbimi i informacionit ndërmjet sektorit privat dhe zbatimit të ligjit)

**12:00 1.3 PASQYRË E BAZËS LIGJORE TË BASHKËPUNIMIT NDËRKOMBËTAR NË LIDHJE ME KRIMIN KIBERNETIK DHE PROVAT ELEKTRONIKE**

**(Kohëzgjatja - 1 orë)**

Kjo seancë u ofron pjesëmarrësve një kuptim të dispozitave specifike të Konventës së Budapestit dhe se si këto janë thelbësore në ndjekjen penale dhe hetimin e krimit kibernetik si dhe marrjen e provave digjitale.

Duhet të bëhet:

* Diskutimi mbi krimin kibernetik dhe provat elektronike duke u fokusuar në karakteristikat e tyre kryesore përcaktuese
* Duhet të krahasohen qasjet në bashkëpunimin zyrtar ndërkombëtar në konventa të ndryshme duke demonstruar se si parimet janë të njëjta në konventa por duhet të nënvizojë se Konventa e Budapestit edhe pse kryesisht e ngjashme me konventat e tjera është përshtatur posaçërisht për prova elektronike.
* Një studim i shkurtër i çështjes duhet të diskutohet që mund të ilustrojë sfidat për bashkëpunim nga sesioni i mëparshëm dhe të vendosë bazën ligjore në fokus - Të dyja, Europol dhe Interpol kanë në faqet e tyre të internetit detaje të rasteve të hetimeve të ndryshme të suksesshme të përbashkëta ndërkufitare që mund të përshtaten për një studim të tillë të rastit

**13:00 PUSHIMI I DREKËS (2 orë)**

**15:00 1.4 PRAKTIKA DHE PROCEDURA E NDIHMËS SË NDËRSJELLË**

**(Kohëzgjatja - 1 orë)**

Duhet të bëhet një diskutim i konceptit të praktikës dhe procedurës së Ndihmës Juridike të Ndërsjellë (NJN) dhe ekstradimit. Një diskutim i disa prej sfidave aktuale të procesit të NJN-së dhe se si sistemet e ndryshme juridike mund të ndikojnë në efikasitetin e procesit të NJN-së. Duhet marrë parasysh përdorimi i një studimi të shkurtër të rastit për të demonstruar llojin e sfidave që mund të paraqiten.

Procedura e NJN-së duhet të plotësohet gjithashtu me procedurat e bashkëpunimit të subjekteve private pasi disa nga aspektet zyrtare të saj vijnë nga Konventa dhe ligjet kombëtare, p.sh. bashkëpunimi i drejtpërdrejtë i ISP-së.

**16:00 1.5 METODAT JOFORMALE TË BASHKËPUNIMIT NDËRKOMBËTAR**

**(Kohëzgjatja - 1 orë)**

Kjo seancë i vë pjesëmarrësit në dijeni për disa metoda joformale të bashkëpunimit ndërkombëtar, një rast studimi mund të përdoret për ta bërë këtë seancë më interesante. Kjo seancë do të përfshijë gjithashtu përparësitë dhe mangësitë e përdorimit të metodave joformale, do të përmenden disa organizata dhe rrjete rajonale dhe ndërkombëtare që mund t'i ndihmojnë ata.

Këtu mund të përfshihen:

* Bashkëpunimi polici me polici (rrjetet jo formale si G7 dhe Interpol)
* Europol
* Eurojust
* Rrjeti Evropian Gjyqësor për Krimin Kibernetik
* Rrjeti Global i E-Krimit të Prokurorëve (Shoqata Ndërkombëtare e Prokurorëve)
* Duhet shtuar organizatat rajonale në këtë listë, nëse asnjë nuk dihet, duhet kërkuar ndihmë nga vendi në fjalë.

Nevoja për shkëmbim informacioni duhet të përmendet këtu dhe pjesëmarrësit duhet të marrin në konsideratë nëse agjencitë e tjera të tilla si Njësitë e Hetimit Financiar, Task Forcat Mjekësore, Njësitë e Përbashkëta të Hetimit etj... mund të marrin informacione / të dhëna që të tjerët nuk mund t'i marrin ose t'i marrin ato sa më shpejt.

.

**17:00 FUNDI I DITËS 1**

**DITA 2**

**11:00 2.1 MEKANIZMAT SIPAS KONVENTËS SË BUDAPESTIT PËR TË LEHTËSUAR BASHKËPUNIMIN NDËRKOMBËTAR**

**(Kohëzgjatja - 2 orë)**

Kjo do të jetë seanca qendrore e kursit.

Pjesëmarrësve do t'u mësohen dispozitat materiale dhe procedurale të Konventës së Budapestit. Pjesëmarrësit do të kuptojnë dhe dinë përdorimin e duhur të kompetencave procedurale të tilla si urdhrat e ruajtjes dhe paraqitjes së të dhënave dhe se si këto mund të lehtësojnë bashkëpunimin ndërkombëtar veçanërisht në marrjen e provave nga juridiksione të tjera të jashtme. Kjo seancë do të përfshijë gjithashtu një diskutim mbi masat mbrojtëse të përfshira në Konventën e Budapestit.

Nenet e Konventës së Budapestit lidhur me bashkëpunimin ndërkombëtar do të diskutohen më thellësisht.

Neni 35 – (Rrjeti 24/7) duhet të diskutohet gjithashtu si një nga mënyrat formale të bashkëpunimit që mund të përdoret gjithashtu për ndihmë në çështjet penale dhe procesin e NJN-së.

Seanca mbyllet me prezantimin e Protokollit të 2-të Shtesë të Konventës së Budapestit. Mund të jetë ide e mirë që një anëtar i T-CY të regjistrojë një video të shkurtër që do të luhet këtu duke theksuar progresin e Protokollit të dytë shtesë.

**13:00 PUSHIMI I DREKËS**

**15:00 2.2 ZBATIMI I MARRJES SË PROVAVE DIGJITALE PËRMES MEKANIZMAVE TË BASHKËPUNIMIT NDËRKOMBËTAR- RAST STUDIMI**

**(Kohëzgjatja - 1 orë)**

Qëllimi në këtë seancë është të paraqesë procesin e plotë hap pas hapi se si merren provat digjitale përmes mekanizmave të bashkëpunimit ndërkombëtar. Kjo bëhet më mirë nga një studim rasti që do të fillojë me kryerjen e një krimi në vendin A me autorin në vendin B dhe provat në juridiksione të ndryshme.

Studimi i rastit do të diskutojë llojet e të dhënave, se si ato grumbullohen / merren përmes mekanizmave të ndryshëm të bashkëpunimit ndërkombëtar, përfshirë metodat joformale. Si merren policia, prokurorët dhe të tjerët me të dhënat. Kjo seancë do t'u mundësojë prokurorëve, gjyqtarëve dhe magjistratëve që të jenë në gjendje të vlerësojnë saktë të dhënat e marra të cilat do të paraqiten në seancën tjetër si prova në gjykatë.

Në këtë seancë, studimi i rastit do të mundësojë një diskutim të të dhënave në fjalë dhe nëse të dhënat mund të përdoren nga oficeri i policisë në hetimin e tij/saj, dhe për pranueshmërinë ose ndryshe të provave kur vendosen para gjykatës nga prokurori. Përfshini në diskutim çdo praktikë gjyqësore përkatëse të vendit ose rajonit në fjalë.

**16:00 2.3 SFIDAT E HASURA**

**(Kohëzgjatja – 30 minuta)**

Kjo seancë duhet të diskutojë sfidat e ngutshme me të cilat përballen juridiksionet në kërkimin e bashkëpunimit nga të tjerët. Sfida të tilla si sisteme dhe ligje të ndryshme mbizotëruese. Duhet të bëhet një diskutim i shkurtër për të shpjeguar sistemet e ndryshme ligjore.

Kjo përfshin:

* Ligji zakonor
* Ligji civil dhe
* Sistemet hibride
* Ligji islamik

Duhet të shpjegohet se edhe në mesin e vendeve që mund ta quajnë veten juridiksione të së drejtës zakonore (ose të së drejtës civile) ende mund të ketë ndryshime thelbësore në sistemet e tyre ligjore. Sipas sistemeve ligjore të mësipërme, sfida tjetër është se ka jo vetëm kompetenca dhe funksione të ndryshme (për policinë dhe prokurorët) por edhe kode të ndryshme të procedurës në lidhje me kontrollin dhe sekuestrimin.

Sfida të tjera për t'u diskutuar përfshijnë kriminalitetin e dyfishtë.

**16:30 2.4 PARTNERITETI / BASHKPUNIMI PRIVAT - PUBLIK**

**(Kohëzgjatja – 30 minuta)**

Kjo seancë synon të tregojë rëndësinë e bashkëpunimit me sektorin privat veçanërisht në marrjen e provave digjitale. Provat e nevojshme nga policia për të zgjidhur një krim kibernetik shpesh mbahen nga industria private jashtë juridiksionit në fjalë. Në disa hetime të krimit kibernetik, bashkëpunimi ndërkufitar mund të jetë më i lehtë për industrinë sesa zbatimi i ligjit kombëtar. Industria private shpesh është e interesuar të punojë me zbatimin e ligjit pasi ajo shpesh është viktimë e krimeve të tilla. Prandaj, partneritetet janë thelbësore për të bërë funksionale hetimet ndërkufitare.

Theksi duhet të vihet në aspektet praktike të bashkëpunimit:

* Bashkëpunimi me industrinë
* Kompanitë e mediave sociale si Facebook etj.
* Ofruesit e Shërbimeve të Komunikimit (CSP) dhe Ofruesit e Shërbimeve të Internetit
* Atasheu Ligjor i Departamentit të Drejtësisë

**16:30 FUNDI I DITËS 2**

**DITA 3**

**11:00 NDËRTIMI I AFTËSIVE LIDHUR ME KRIMET KIBERNETIKE**

**(Kohëzgjatja - 2 orë)**

Pjesëmarrësit do të ndahen në grupe. Secilit grup do t'i jepet një skenar i rastit kur ata do të përdorin modelet e KiE-së për të hartuar një kërkesë të NJN-së dhe/ose instrument dhe mekanizëm tjetër të bashkëpunimit ndërkombëtar. Eksperti i KiE-së mund t'u japë atyre informacion të mëtejshëm bazuar në kërkesat për informacion që marrin nga grupet. Studimi i rastit duhet të kryhet me të gjithë pjesëmarrësit që kanë plotësuar modelet e KiE-së për NJN duke u bërë të vetëdijshëm jo vetëm për mënyrën e përdorimit të modeleve por edhe për atë se sa të dobishme janë modelet.

**13:00 PUSHIMI I DREKËS**

**15:00 NDËRTIMI I AFTËSIVE LIDHUR ME KRIMET KIBERNETIKE - RAPORTI I GRUPIT**

**(Kohëzgjatja - 1 orë)**

Raportuesi(ët) për secilin grup do të raportojë atë që ata kanë diskutuar gjatë diskutimit në grup, do të shpjegojë se çfarë mekanizmi bashkëpunimi ndërkombëtar kanë përdorur për studimin e rastit dhe do të paraqesë draftin e tyre të NJN-së. Ekspertët e KiE-së do të inkurajojnë pjesëmarrësit të shpjegojnë arsyetimin e vendimeve të tyre dhe të japin komente të dobishme dhe konstruktive për punën e tyre.

**16:00 TESTI PAS TRAJNIMIT DHE FORUM I HAPUR**

**(Kohëzgjatja – 45 minuta)**

Testi pas trajnimit (i njëjti test i dhënë gjatë para-testit) jepet për të vlerësuar nëse pjesëmarrësit kanë kuptuan temat e prezantuara. Ekspertët e KiE-së do t'i përgjigjen çdo pyetje që mund të kenë pjesëmarrësit. Kjo seancë shërben për të sqaruar dhe forcuar njohuritë dhe kuptimin e pjesëmarrësve në lidhje me bashkëpunimin ndërkombëtar.

Rezultatet e testit pas trajnimit do t’i komunikohen secilit pjesëmarrës përkundrejt testit paraprak për të përcaktuar nivelin e përmirësimit.

**16:45 FJALË PËRMBYLLËSE**

**(Kohëzgjatja - 15 minuta)**

Kursi duhet të mbyllet nga:

* Një zyrtar i lartë i vendit në fjalë
* Delegacioni i BE-së
* Menaxheri i Projektit i Këshillit të Evropës (KiE)

**17:00 FUNDI I TRAJNIMIT**